આમ, એક જ અઠવાડિયાની અંદર અમેરિકા દ્વારા ઉત્તર કોરિયા પર બીજી વખત પ્રતિબંધ લાદવામાં આવ્યા છે. આ અગાઉ અમેરિકાએ પ્રવાસ પ્રતિબંધ માટે કેટલાક દેશોની યાદી જાહેર કરી હતી, જેમાં ઉત્તર કોરિયાનું નામ પણ હતું. આમ, ઉત્તર કોરિયા અને અમેરિકા વચ્ચે દિન-પ્રતિદિન તણાવ વધી રહ્યો છે. આ સંદર્ભમાં ઉત્તર કોરિયાના વિદેશ પ્રધાન રિ યોંગ હાએ અમેરિકા દ્વારા યુદ્ધ જાહેર કરવામાં આવ્યું હોવાનો દાવો કર્યો હતો અને તેનો સજજડ જવાબ આપવાની પણ ધમકી આપી હતી.